Publication: Magyar Közlöny
Issue: MK-2004-50 (Year: 2004, Number: 50)
Era: 2004-2010
Section: 9. számú melléklet a 89/2004. (IV. 20.) Korm. rendelethez
Paragraph Index: 1248

6. Leírás 2000 óta Magyarország évente megközelítõleg 50 millió euró értékig terjedõ pénzügyi kötelezettségvállalást kapott az ISPA program keretébõl projektek társfinanszírozására a környezetvédelmi szektorban. A Környezetvédelmi és Vízügyi Minisztérium az ISPA program végrehajtó szervezete és felelõs volt évente kb. 5 ISPA pályázat elõkészítéséért és benyújtásáért. 2004/50. szám A PHARE program HU9903 és a 2000/HU/16/P/PA/001, 2000/HU/16/P/PA/005, illetve 2001/HU/16/P/PA/009 számú ISPA projektek esetében technikai segítségnyújtást biztosítottak a pályázóknak a megvalósíthatósági tanulmányok, az ISPA program pénzügyi támogatásaira benyújtandó pályázatok és tenderek elkészítésében. A jelenleg rendelkezésre álló alapok várhatóan elégségesnek bizonyulnak majd ahhoz, hogy megfelelõ támogatást nyújtsanak az ISPA 2003 programra beadandó kérelmek elkészítésében. Mindazonáltal, az EU-hoz való csatlakozás révén, az éves allokáció, amelyet Magyarország a Kohéziós Alapból kap, várhatóan meghaladja majd a 180 millió eurós összeget; kiegészülve az Európai Regionális Fejlesztési Alapból biztosított támogatással. A 2004—2006-os idõszakra Magyarországnak várhatóan 10—20 új környezetvédelmi projektet kell kidolgoznia ahhoz, hogy teljes mértékben felhasználhassa majd a rendelkezésére álló pénzügyi forrásokat. A legtöbb pályázónak, akikbõl új kedvezményezettek válnak, továbbra is szüksége lesz technikai segítségnyújtásra ahhoz, hogy az elkészített projektek minõsége elérje a megkövetelt szintet. Az ISPA pénzügyi eszköz keretébõl való további segítségnyújtásra beadott pályázat egyik legfõbb célkitûzése az, hogy technikai segítségnyújtást biztosítson a pályázóknak (fõleg az önkormányzatoknak) a projektek elõkészítésében. A másik célkitûzés a végrehajtó szervezet és a végsõ kedvezményezettek intézményi kapacitásának megerõsítése, a megvalósíthatósági tanulmányok elkészítésének és értékelésének irányításában, a kivitelezés monitorozása és koordinálása, illetve a jóváhagyott projektek esetében a beszerzési folyamatok irányítása. A dokumentáció elkészítésében és ellenõrzésében végzett technikai segítségnyújtás szükségessége a prioritást élvezõ projektek esetében három fõ tevékenység köré csoportosul: 1.1. tevékenység: a leginkább elõkészített megközelítõleg 4 vagy több projekt elõkészítésében adott technikai segítségnyújtást jelent. Ennek a 4 pályázatnak az elõkészítése a lehetõ leghamarabb — de nem késõbb mint a 2003-as év közepén — el kell kezdõdjön ahhoz, hogy teljesíteni lehessen a 2004-es év közepén esedékes beadási határidõt. Az elvégzendõ munka magába foglalja: — A megvalósíthatósági vagy más tanulmányok átvizsgálását. — A projekt mûszaki terveinek és az elõirányzott költségeknek — beleértve a különbözõ változatokat is — kritikai jellegû áttekintését. A tanácsadónak garantálniuk kell a leginkább költséghatékony megoldás kiválasztását. — A környezeti hatásvizsgálat elkészítésében nyújtott segítséget (amennyiben szükséges). — A költség-haszon és pénzügyi elemzés átnézését (beleértve a kockázatelemzést, fenntarthatóságot és terhelhetõséget is). — Javaslattételt a beszerzési stratégiára. — A végrehajtó egységeken belüli feladatok és kötelezettségek meghatározását. — Az EU-társfinanszírozásra benyújtandó pályázat elõkészítését. — Egyéb szolgáltatásokat, amelyek szükségesek lehetnek a projekt elõkészítésében. 1.2. tevékenység: technikai segítségnyújtás két szolgáltatási tender dosszié kidolgozásához, különös tekintettel a feladat-meghatározásra és az ajánlatok értékelési szempontjaira. A tevékenység célja a maximum 10—15 darab, 2005—2006-os Kohéziós Alap projekt elõkészítését, valamint az összes Kohéziós Alap projekt tender dokumentációjának elõkészítését — beleértve az 1.1. tevékenység leírásakor említett legjobban elõkészített elsõ négy projektet is — célzó két nemzetközi tender elõkészítése, elindítása és értékelése (egy tender a vízügyi és egy a hulladékgazdálkodási projektek elõkészítésére). Ez magába foglal egy, a projektek elõkészítésével és a rendelkezésre álló dokumentációval kapcsolatos elõzetes helyzetfelmérést, illetve a két tenderre vonatkozó feladatmeghatározás felvázolását. A tanácsadóknak össze kell állítaniuk a teljes benyújtandó tender dossziét. 1.3. tevékenység: technikai segítségnyújtás (a feladatmeghatározás alapján, amely az 1.2.-es tevékenység keretében készült) maximum 10—15 projekt elõkészítéséhez (támogatási kérelmek, megvalósíthatósági tanulmányok, környezetvédelmi tanulmányok, költség-haszon és pénzügyi elemzések ...), és a tender dokumentáció elkészítésének minden projekt — beleértve a legjobban elõkészített elsõ négy projektet is — esetében történõ finanszírozása; valamint egy szakértõ részvétele a 2004-ben jóváhagyott projektek építési tendereinek értékelésén. Két beszerzés kerül lebonyolításra, egy-egy alszektoronként (azaz egy a hulladékgazdálkodás, egy a vízügyi alszektorban), a nemzetközi szaktanácsadónak lehetõvé téve ezzel a kockázatok megosztását, miszerint egyes projektek messzemenõen több munkát igényelnek, mint mások. A felelõs nemzeti hatóságok által elõkészített vázlat tervek elérhetõségétõl függõen a tanácsadók átnéznek és javítanak, illetve a vázlatok alapján kidolgoznak minden dokumentumot (megvalósíthatósági tanulmányok, beleértve a különbözõ változatokat is, a leginkább költséghatékony mûszaki megoldás kiválasztása, a költségbecslés kidolgozása, a környezeti hatásvizsgálat (khv) elkészítése, annak támogatásával, hogy a releváns szereplõk koordinációja és részvétele 2004/50. szám khv-folyamatban biztosítva legyen, gazdasági és pénzügyi elemzés, támogatási kérelem az EU-társfinanszírozáshoz, tervrajzok és mûszaki sepcifikációk, tender dokumentumok...). E tevékenység keretén belül a tanácsadók a végrehajtó hatóság és a végsõ kedvezményezettek azon alkalmazottainak munkahelyi képzését is elvégzik, akik bármely szinten felelni fognak a projektek végrehajtásáért, a projektek azonosításától kezdve, a megvalósíthatósági tanulmányok elkészítésén keresztül, a tender dossziék összeállításáig. A szakértõk segítséget nyújtanak a projekt menedzsment egység felállításában. A szakértõket felkérik arra, hogy tegyenek javaslatot egy képzési program lebonyolítására, a megbízás idõtartamára, illetve hogy meghatározzák kiegészítõ képzések szükségességét. A végsõ feladatmeghatározáshoz a megbízások mindegyike esetében a Bizottság szerveinek elõzetes jóváhagyása szükséges. A kedvezményezett ország szerzõdõ hatóságként szerepel. A Bizottság szervei az egyéni megbízások végrehajtásáról legalább kéthavonta kapnak jelentéseket.

Source: https://magyarkozlony.hu/hivatalos-lapok/ee65b1a51b76e24549f92bd9716d6f799854dc52/dokumentumok/45265c6cf645fabce0e29d0f4c697e4ed0cad5a4/letoltes